**SPECIALIEJI REIKALVIMAI VALSTYBĖS VAIKO TEISIŲ APSAUGOS INSTITUCIJOS ATESTUOTO ASMENS PAREIGYBEI**

1. Darbuotojas, einantis šias pareigas, turi atitikti šiuos specialius reikalavimus:

1.1. turėti socialinio darbo ir (ar) socialinės pedagogikos, ir (ar) psichologijos, ir (ar) šeimos edukologijos ir vaiko teisių apsaugos išsilavinimą;

1.2. būti Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos (toliau – VVTAĮT) atestuotas asmuo: turėti teisę vykdyti asmenų pasirengimo globoti (rūpintis) ar įvaikinti vaiką patikrinimą, organizuoti mokymus pagal Tarnybos direktoriaus patvirtintą GIMK programą, rengti išvadą dėl pasirengimo vaiko globai (rūpybai), įvaikinimui, budinčio globotojo, šeimynos steigėjo, dalyvio veiklai (toliau – Išvada), atlikti pakartotinį asmenų pasirengimo vaiko globai (rūpybai), budinčio globotojo, šeimynos steigėjo veiklai ar įvaikinti vaiką patikrinimą ir atnaujinti Išvadą, teikti tęstines ir kitas paslaugas pagal GIMK programą globojamiems (rūpinamiems) vaikams, globėjams (rūpintojams), budintiems globotojams, šeimynų dalyviams, įtėviams ir jų šeimos nariams, bendruomeninių vaikų globos namų darbuotojams, globos centrų darbuotojams;

1.3. gerai išmanyti Lietuvos Respublikos teisės aktus, reglamentuojančius socialines paslaugas, jų teikimo organizavimą;

1.4. gebėti valdyti, kaupti, analizuoti, sisteminti, apibendrinti informaciją;

1.5. sklandžiai dėstyti mintis raštu ir žodžiu, išmanyti dokumentų rengimo taisykles;

1.6. būti sąžiningas, pareigingas, gebėti bendrauti.

**VALSTYBĖS VAIKO TEISIŲ APSAUGOS INSTITUCIJOS ATESTUOTO ASMENS FUNKCIJOS**

1. Šias pareigas einantis darbuotojas vykdo šias funkcijas:

1.1. informuoja ir konsultuoja asmenis, siekiančius tapti budinčiais globotojais, globėjais (rūpintojais), įtėviais, šeimynų steigėjais, dalyviais, ketinančius priimti vaiką laikinai svečiuotis ar teikti laikino atokvėpio paslaugą ir dirbančius ar pageidaujančius dirbti bendruomeniniuose vaikų globos namuose;

1.2. vykdo budinčių globotojų, globėjų (rūpintojų), įtėvių, šeimynų dalyvių, asmenų, pageidaujančių teikti laikino atokvėpio paslaugą, bendruomeninių vaikų globos namų ir globos centrų darbuotojų bei asmenų, pageidaujančių dirbti šiose įstaigose, pasirengimo prižiūrėti, globoti (rūpintis), įvaikinti vaikus mokymus, vertinimą pagal Globėjų (rūpintojų), budinčių globotojų, įtėvių, bendruomeninių vaikų globos namų darbuotojų mokymo ir konsultavimo programą (toliau – GIMK programa);

1.3. atlieka pasirengimo tapti budinčiais globotojais, globėjais (rūpintojais), įtėviais, šeimynų steigėjais, dalyviais, laikino atokvėpio paslaugų teikėjais vertinimą;

1.4. rengia ir teikia išvadas:

1.4.1. dėl asmenų (šeimų), pageidaujančių įvaikinti bei globoti (rūpinti) vaikus nesusijusius giminystės ryšiais, pasirengimo tapti budinčiais globotojais, globėjais (rūpintojais), šeimynų dalyviais ir įtėviais;

1.4.2. dėl asmenų (šeimų), pageidaujančių įvaikinti bei globoti (rūpinti) vaikus, susijusius giminystės ryšiais, pasirengimo tapti globėjais (rūpintojais);

1.4.3. dėl asmenų (šeimų) pageidaujančių įvaikinti sutuoktinio (-ės) vaiką (-us), pasirengimo tapti įtėviais;

1.4.4. dėl asmenų (šeimų), pageidaujančių įsivaikinti vaikus, įtrauktus į Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos tvarkomą Galimų įvaikinti vaikų sąrašą, pasirengimo tapti įtėviais;

1.4.5. dėl asmenų (šeimų), pageidaujančių teikti laikino atokvėpio paslaugą;

1.4.6. dėl asmenų, norinčių steigti šeimyną arba tapti šeimynos dalyviais;

1.5. rengia ir teikia rekomendacijas dėl asmenų (šeimų), pageidaujančių priimti vaiką laikinai svečiuotis;

1.6. rengia ir teikia Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos (toliau – VVTAĮT) direktoriaus patvirtintos formos rekomendaciją bendruomeninių vaikų globos namų ir globos centrų darbuotojams, išklausiusiems GIMK programą;

1.7. vertina budinčio globotojo vykdomos vaiko priežiūros veiklos kokybę, jei neatliko jo asmens pasirengimo vykdyti budinčio globotojo veiklą ir prižiūrėti vaikus vertinimo;

1.8. rengia tęstinius periodinius budinčių globotojų, globėjų (rūpintojų), įtėvių, šeimynų dalyvių mokymus pagal GIMK programą bendruomeninių vaikų globos namų darbuotojams, globos centrų darbuotojams ir paslaugų teikėjams;

1.9. pakartotinai įvertina asmens (šeimos) pasirengimą vaiko globai (rūpybai), įvaikinimui, atsižvelgdamas į jo globos (rūpybos) kokybę, įvaikinimo patirtį;

1.10. informuoja ir konsultuoja asmenis, siekiančius tapti budinčiais globotojais, globėjais (rūpintojais), įtėviais, šeimynų steigėjais, dalyviais ir norinčius priimti vaiką laikinai svečiuotis, taip pat asmenis, dirbančius ar pageidaujančius dirbti bendruomeniniuose vaikų globos namuose, teikia metodinę pagalbą socialinių paslaugų įstaigoms, šeimynoms, budintiems globotojams, bendruomeninių vaikų globos namų darbuotojams pagal GIMK programą;

1.11. ne rečiau kaip kartą per mėnesį organizuoja globėjų (rūpintojų), budinčių globotojų, šeimynos dalyvių, įtėvių savitarpio pagalbos grupių užsiėmimus;

1.12. teikia konsultavimo paslaugas prižiūrimam, globojamam (rūpinamam) ar įvaikintam vaikui bei budinčiam globotojui, globėjui (rūpintojui), šeimynos dalyviams ir įtėviams;

1.13. organizuoja ir (ar) vykdo budinčių globotojų, globėjų (rūpintojų)*,* įtėvių paiešką;

1.14. teikia ir (ar) organizuoja pagalbą budinčiam globotojui, globėjui (rūpintojui), šeimynos dalyviams, įtėviams ir kartu gyvenantiems jų šeimos nariams;

1.15. bendradarbiauja su VVTAĮT teritoriniu skyriumi, bendruomeniniais vaikų globos namais, vaikų globos namais ir šeimynomis, siekdamas užtikrinti geriausius globojamo (rūpinamo) vaiko interesus;

1.16. dalyvauja supažindinant geriausius vaiko, likusio be tėvų globos, poreikius galintį tenkinti asmenį su informacija apie vaiką (amžius, lytis, sveikatos sutrikimai, teisinis vaiko statusas ir kitos svarbios aplinkybės), taip pat su vaiku, likusiu be tėvų globos;

1.17. eina kontaktinio globos centro asmens, su kuriuo ryšį palaiko norintis tapti budinčiu globotoju, globėju (rūpintoju), šeimynos dalyviu, įtėviu, ar priimti vaiką laikinai svečiuotis asmuo, pareigas;

1.18. dalyvauja vertinant prižiūrimo, globojamo (rūpinamo) ar įvaikinto vaiko poreikius, jo stipriąsias, silpnąsias puses bei budinčio globotojo, globėjo (rūpintojo), šeimynos dalyvių arba įtėvių ir kartu gyvenančių jų šeimos narių poreikius, kylančius dėl budinčio globotojo veiklos, globos ar įvaikinimo, ir kartu su kitais globos centro specialistais sudaro Individualų pagalbos planą;

1.19. įvairiomis komunikacijos priemonėmis viešina globos centro veiklą, šviečia visuomenę vaikų globos (rūpybos), įvaikinimo, budinčio globotojo veiklos klausimais, skatina teigiamas visuomenės nuostatas ir pozityvų požiūrį į vaikus, netekusius tėvų globos, informuoja apie įvaikinimo, globos (rūpybos) šeimoje, budinčio globotojo veiklos galimybes;

1.20. viešai skelbia informaciją apie planuojamus rengti mokymus pagal GIMK programą;

1.21. suveda duomenis apie suteiktas paslaugas ir pagalbą budintiems globotojams, globėjams (rūpintojams), įtėviams ar asmenims, siekiantiems jais tapti į Paramos šeimai informacinę sistemą (SPIS) ir (ar) globos centrų mainų sistemą;

1.22. vaduoja globos koordinatorių jo atostogų, tarnybinių komandiruočių, laikino nedarbingumo metu ir kitais atvejais, kai jis negali eiti pareigų;

1.23. vykdo kitus Centro direktoriaus nurodymus, susijusius su Centro veikla.